**РАЗДЕЛ III**

**ДОГОВОР – ПРОЕКТ**

**за възлагане на обществена поръчка**

**„Доставка на метални контейнери тип „Бобър“ 1.1. м3**

**за населените места на община Добричка“**

**№**……………

Днес, …………………………………, в гр. Добрич, между:

**ОБЩИНА ДОБРИЧКА**,

с адрес: град ДОБРИЧ, ул. „Независимост“ № 20, БУЛСТАТ 000852188 и номер по ЗДДС – BG000852188, представлявана от Иван Димов Пейчев, заместник кмет на Общината, в качеството на възложител, съгласно Заповед № 194 от 04.03.2020 год. на кмета на Община Добричка наричан за краткост **ВЪЗЛОЖИТЕЛ**, от една страна

и

………………......………………….., със седалище и адрес на управление ………………………. ЕИК/ код по Регистър БУЛСТАТ ……………и номер по ЗДДС ………………. , представлявано от …………...………………………………….., ЕГН …………………….., в качеството на…………………….., наричан/а/о за краткост **ИЗПЪЛНИТЕЛ**, от друга страна,

ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“,

**на основание** чл. 194 от Закона за обществените поръчки („**ЗОП**“) и утвърден протокол от ……………. на комисия назначена със Заповед № ................ на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: Доставка на метални контейнери тип „Бобър“ 1.1. м3 за населените места на община Добричка,

се сключи този договор **(Договора/Договорът)** за възлагане на обществена поръчка с предмет: „Доставка на метални контейнери тип „Бобър“ 1.1. куб.м. за населените места на община Добричка“, наричани за кратко „Стоките“ при следните условия:

1. **ПРЕДМЕТ НА ДОГОВОРА**

**Чл. 1.** Възложителят възлага, а Изпълнителят приема да достави на Възложителя на адрес: гр. Добрич, бул. „Трети март“ № 70, „Стоките“ съгласно Техническата спецификация на Възложителя (Приложения № 1) и детайлно описани в Техническото и Ценово предложение на Изпълнителя (Приложения № 2 и 3), неразделна част от Договора и в съответствие с изискванията на настоящия Договор.

1. **ЦЕНИ И НАЧИН НА ПЛАЩАНЕ**

**Чл. 2.** (1). За изпълнението на предмета на Договора, Възложителят се задължава да заплати на Изпълнителя обща цена в размер на ……………./словом/ лева без ДДС и ………….. /словом/ лева с включен ДДС, съгласно Ценовото му предложение (Приложения № 2), неразделна част от настоящия Договор.

(2) Посочената цена включва всички разходи на Изпълнителя за изпълнение на предмета на настоящия Договор, като но не само: разходите за транспортиране и доставка на стоката до мястото за доставка, включително опаковане, за натоварване и разтоварване, застраховки, мита и такси, действащи към момента на доставката.

(3) Посочената цена е крайна и остава непроменена за срока на действието на Договор.

**Чл. 3.** (1) Плащанията се извършват в български лева, с платежно нареждане по следната банкова сметка, посочена от Изпълнителя:

……………………………………………….

……………………………………………..

Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(2) Възложителят заплаща Цената по чл. 2, ал. 1 в срок до 30 (*тридесет*) дни след предоставяне на документите по ал. 4;

(3) За дата на плащането, се счита датата на заверяване на банковата сметка на Изпълнителя със съответната дължима сума.

(4) Плащането по ал. 2 се извършваслед представяне на следните подписани документи кумулативно:

а) приемно-предавателен протокол за Доставката с всички окомплектовки, сертификати, за произход и качество, за гаранционен срок, както и документ с указания за експлоатация и безопасност, подписан от двете Страни или упълномощени от тях лица на датата на доставка на …………………….;

б) фактура, издадена от Изпълнителя и подписана от Възложителя или упълномощено от него лице, съдържаща всички законови реквизити.

1. **СРОКОВЕ. МЯСТО И УСЛОВИЯ НА ДОСТАВКА.**

**Чл. 4.** (1) Настоящият Договор влиза в сила от датата на неговото подписване.

(2) Срокът за доставка на Стоките е до 60 дни, считано от датата на подписване на Договора.

(3) Мястото на доставка е в автостопанство на Община Добричка, гр. Добрич, ул.„Трети март“, № 70.

**Чл. 5.** (1) Изпълнителят се задължава да достави и предаде на Възложителя „Стоките“, отговарящи на техническите стандарти и изисквания и окомплектовани с инструкция за експлоатация на български език, сертификати, разрешения и инструкции и препоръки за съхранение и експлоатация, както и с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя.

(2) Изпълнителят предава Стоката на упълномощен представител на Възложителя. Собствеността и риска от случайно повреждане на Стоките, предмет на доставка преминава от Изпълнителя върху Възложителя от датата на подписване на приемо-предавателния протокол.

(3) Страните или техни упълномощени представители съставят приемо-предавателен протокол, съдържащ основанието за съставянето му (номер на договора), предмет на доставка и удостоверяващ съответствието на доставената стока и приемането й по количество, компоненти, окомплектовка. Протоколът се подписва, след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставената стока и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно ал. 1.

(4) Изпълнителят уведомява Възложителя писмено в срок от 7 (седем) дни предварително за конкретните дати и час, на които ще се извърши доставката. При предаването на стоката, Изпълнителят осигурява на Възложителя необходимото според обстоятелствата време да я прегледа за явни Несъответствия, като същото не може да надвишава 7 (седем) дни.

(5) При констатиране на явни Несъответствия, Възложителят има право да откаже да подпише приемно-предавателен протокол. В тези случаи, Страните подписват констативен протокол, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен приемно-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката с повече от 7 (седем) дни, Възложителят имат право да прекрати Договора.

(6) Подписването на приемно-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на стоката.

(7) Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 7 (седем) дни от узнаването им.

(8) При наличие на явни Несъответствия посочени в констативния протокол по ал. 5 и/или при наличие на скрити Несъответствия, констатирани от Възложителя и съобщени на Изпълнителя по реда на ал. 7, Изпълнителят заменя доставената стока или съответния компонент със съответстващи с изискванията на настоящия Договор в срока посочен съответно в констативния протокол и/или в разумен срок след получаване на уведомлението по ал. 7, който не може да бъде по-дълъг от 7 дни; или цената по Договора се намалява съответно с цената на несъответстващите компоненти или с разходите за отстраняване на Несъответствията, ако това не води до промяна в предмета на поръчката и запазването на тези компоненти, позволява нормалната експлоатация на стоката.

(9) В случаите на Несъответствия посочени в констативния протокол по ал. 5, Възложителят не дължи заплащане на цената по чл. 2, ал. 1*.* преди отстраняването им и изпълненията на останалите условия за плащане, предвидени в Договора.

**Чл. 6.** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

1. **ПРАВА И ЗАДЪЛЖЕНИЯ НА СТРАНИТЕ**

**Чл. 7.** Права и задължения на Изпълнителя

(1) Изпълнителят се задължава да достави Стоката, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована съгласно изискванията на чл. 5, ал. 5 и ал. 6 и придружена със съответните документи, съгласно условията на настоящия Договор.

(2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(3) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(4) Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 от ЗОП](http://web.apis.bg/p.php?i=2752471#p28982788).

(5) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

**Чл. 8.** Права и задължения на Възложителя

(1) При добросъвестно и точно изпълнение на Договора, Възложителят се задължава да заплати общата цена по чл. 2, ал. 1 от този Договор, съгласно условията и по начина, посочен в него.

(2) Възложителят се задължава да приеме доставката на стоката, предмет на Договора по реда на чл. 5, ал. 3 и следващите, ако отговаря на договорените изисквания, в срок до 7 (седем) дни след писменото му уведомяване.

(3) Възложителят има право да иска от Изпълнителя да изпълни доставката на стоката на посочения в чл. 4, ал. 3 от Договора адрес, в срок и без отклонения от договорените изисквания.

(4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(5) Възложителят има право на рекламация по отношение на доставената по Договора стока, както при условията посочени в настоящия Договор.

(6) Възложителят има право да изисква от Изпълнителя замяната на несъответстваща с Техническите спецификации и/или дефектна стока и/или нейни компоненти, както и отстраняване на недостатъците, по реда и в сроковете, определени настоящия Договор.

(7) Възложителят има право да откаже приемането на доставката, както и да заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(8) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(9) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **НЕУСТОЙКИ**

**Чл. 9.** При забавено изпълнение на задължения по Договора от страна на Изпълнителя, в нарушение на предвидените в този Договор срокове, същият заплаща на Възложителя неустойка в размер на 0,1% от сумата по чл. 2, ал. 1 за всеки просрочен ден, но не повече от 5% от цената по чл. 2, ал. 1.

**Чл. 10**. При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1% от дължимата сума за всеки просрочен ден, но не повече от 5% от размера на забавеното плащане.

**Чл. 11**. Възложителят може да претендира обезщетение за нанесени вреди и пропуснати ползи по общия ред, независимо от начислените неустойки.

**Чл. 12**. Неустойките се заплащат незабавно, при поискване от Възложителя, по следната банкова сметка

…………………………..

……………………………

1. **ГАРАНЦИОНЕН СРОК**

**Чл.13 (1)** Гаранционният срок, съгласно представеното Предложение за изпълнение на **Изпълнителя** е…………… месеца, считано от датата на подписване на приемно-предавателния протокол.

**(2)** Гаранционната поддръжка се извършва на място при Възложителя, при невъзможност за отстраняване на повредата, транспортните разходи до сервиз на Изпълнителя са за негова сметка.

**(3)** В рамките на гаранционния срок, ВЪЗЛОЖИТЕЛЯТ може да прави рекламации пред ИЗПЪЛНИТЕЛЯ за констатирани явни недостатъци, липси или появили се скрити недостатъци, като иска отстраняването или коригирането им за сметка на ИЗПЪЛНИТЕЛЯ. Уведомлението на ИЗПЪЛНИТЕЛЯ за наличието на недостатъци се осъществява в писмен вид.

**(4)** В рамките на гаранционния срок, при получаване на уведомление за недостатъци или дефекти, ИЗПЪЛНИТЕЛЯТ е длъжен да предприеме незабавни действия и да ги отстрани за своя сметка, в 10 дневен срок от получаване на уведомлението.

**(5)** ВЪЗЛОЖИТЕЛЯТ уведомява ИЗПЪЛНИТЕЛЯ за рекламации, относно качеството на доставката, в срок до 5 (пет) работни дни от откриването на несъответствието. ИЗПЪЛНИТЕЛЯТ се задължава да замени повредените или некачествени съдове за събиране на отпадъци, в срок до пет работни дни от получаване на писменото уведомление.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 14.** Настоящият Договор се прекратява в следните случаи:

а) по взаимно съгласие на Страните, изразено в писмена форма;

б) с изтичане на уговорения срок;

в) когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;

**Чл. 15**. Възложителят може да прекрати Договора без предизвестие, с уведомление, изпратено до Изпълнителя:

а) при забава продължила повече от 14 (*четиринадесет)* дни или при пълно неизпълнение на задължението на Изпълнителя

(б) използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

**Чл. 16**. ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

**Чл. 17.** Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Чл. 18**. Възложителят може да развали Договора по реда на ЗЗД.

**Чл. 19.** Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Чл. 20.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

**Чл. 21**. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

**Чл. 22.** Докато трае непреодолимата сила, изпълнението на задължението се спира.

**Чл. 23**. Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Чл. 24.** Страните се съгласяват да третират като конфиденциална следната информация, получена при и по повод изпълнението на Договора:

............................................................

...................................................

**Чл. 25**. Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Чл. 26.** За всички неуредени в настоящия Договор въпроси се прилага действащото българско законодателство.

**Чл. 27**. Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

Адрес за кореспонденция: гр. Добрич, ул. „Независимост“ № 20

Телефон: 058/600889

Факс: 058/600806

Email: obshtina@dobrichka.bg

Лице за контакт: Иван Димов Пейчев – зам.-кмет на община Добричка

**ЗА ИЗПЪЛНИТЕЛЯ:**

……………………..

Телефон: ………………………………

Email: ………………………….

**Чл. 28.** Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

**Чл. 29**. Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**Чл. 30.** Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на посочените адреси се считат за валидно изпратени и получени от другата Страна.

**Чл. 31.** Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 32**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 33**. Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

**Чл. 34**. В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 35**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо и Ценово предложение на Изпълнителя;

Настоящият Договор се подписа в 3 /*три*/ еднообразни екземпляра – 2 за Възложителя и 1 за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**ИВАН ДИМОВ ПЕЙЧЕВ**

***зам.-кмет УТСОСПООС на община Добричка,***

***упълномощен със заповед № 194/04.03.2020 г.***

**Йоанна Пенева -** Главен счетоводител

**Съгласували:**

инж. Таня Василева

*директор Дирекция УТСОСПООС*

Веселка Петрова - *директор ФСД*

Юрист при община Добричка

**Изготвил:**

Диана Михайлова - *мл. експерт ОВОС*